b'\n_START_ARTICLE_\nFC Ahmat Grozn\xc3\xaei\n_START_SECTION_\nIstorie\n_START_PARAGRAPH_\nClubul a fost \xc3\xaenfiin\xc8\x9bat \xc3\xaen anul 1946 sub numele de Dinamo Gronz\xc3\xaei, pe care \xc8\x99i l-a schimbat \xc3\xaen 1948 \xc3\xaen Neftianik, \xc3\xaen 1958 \xc3\xaen Terek, iar pentru ultima oar\xc4\x83 \xc3\xaen 2017 \xc3\xaen Ahmat._NEWLINE_\xc3\x8en anii 1990, Terek Grozn\xc3\xaei a fost dizolvat pentru o perioad\xc4\x83 din cauza Primului R\xc4\x83zboi Cecen. \xc3\x8entre 1990 \xc8\x99i 2007 echipa \xc8\x99i-a disputat meciurile de pe teren propriu \xc3\xaentr-un ora\xc8\x99 \xc3\xaenvecinat, Piatigorsk din \xc8\x9ainutul Stavropol. La \xc3\xaenceputul sezonului 2008, Uniunea de Fotbal a Rusiei a permis clubului s\xc4\x83 joace meciurile din Prima Lig\xc4\x83 chiar \xc3\xaen Grozn\xc3\xaei._NEWLINE_Echipa a c\xc3\xa2\xc8\x99tigat divizia secund\xc4\x83, Liga Na\xc8\x9bional\xc4\x83 \xc8\x99i Cupa Rusiei \xc3\xaen 2004, \xc3\xaenving\xc3\xa2nd Kr\xc3\xaelia Sovetov Samara \xc3\xaen final\xc4\x83. \xc3\x8en sezonul 2004-2005, ea a trecut \xc3\xaen Cupa UEFA \xc3\xaen turul doi preliminar de forma\xc8\x9bia polonez\xc4\x83 Lech Pozna\xc5\x84 cu scorul de 1-0 \xc3\xaen ambele man\xc8\x99e, dar a pierdut playoff-ul cu elve\xc8\x9bienii de la FC Basel cu 1-3 la general. Terek a jucat \xc3\xaen Prima Lig\xc4\x83, dar \xc3\xaen vara anului 2005 a retrogradat \xc3\xaenapoi dup\xc4\x83 ce s-a clasat pe ultima pozi\xc8\x9bie, urm\xc3\xa2nd s\xc4\x83 revin\xc4\x83 \xc3\xaen 2007 \xc3\xaen primul e\xc8\x99alon fotbalistic_NEWLINE_Pe 3 iulie 2008, Terek a semnat cu trei fotbali\xc8\x99ti rom\xc3\xa2ni deodat\xc4\x83: Andrei M\xc4\x83rg\xc4\x83ritescu de la Dinamo Bucure\xc8\x99ti, Florentin Petre de la \xc8\x9aSKA Sofia \xc8\x99i Daniel Pancu de la Rapid Bucure\xc8\x99ti._NEWLINE_\xc3\x8en ianuarie 2011, Terek a semnat cu fostul interna\xc8\x9bional olandez Ruud Gullit un contract pe 18 luni, \xc3\xaens\xc4\x83 \xc3\xaen luna iunie a aceluia\xc8\x99i an a fost demis din cauza rezultatelor foarte slabe._NEWLINE_Un nou stadion cu o capacitate de 30.597 de locuri a fost deschis \xc3\xaen mai 2011._NEWLINE_La data de 7 iunie 2017, echipa \xc8\x99i-a schimbat denumirea din FC Terek \xc3\xaen FC Ahmat, dup\xc4\x83 Ahmad Kadirov.'